Nom del títol: Graduat/ada en Publicitat, Relacions Públiques i Màrqueting per la Universitat Ramon Llull
L'estudiantat realitzarà les pràctiques obligatòries en paral·lel al Seminari VI el segon semestre del tercer curs i suposen l'aplicació pràctica en grups professionals de treball dels coneixements adquirits al Seminari V i ampliats al Seminari VI.
Formar professionals capacitats per donar resposta a les necessitats actuals de les empreses en l'àmbit de la publicitat, les relacions públiques i el màrqueting, en un entorn altament canviant i competitiu.
Aportar a l'estudiantat, en primer lloc, una base de continguts d'art i humanitats, per després proporcionar-li continguts més específics de comunicació i màrqueting que en facilitin l'especialització en la vessant més creativa i de producció o a la part més directiva i de gestió.
Nom del títol: Graduat/ada en Comunicació Audiovisual per la Universitat Ramon Llull
Les pràctiques obligatòries es realitzen al segon semestre del tercer curs.
Aportar a l'estudiantat una base de coneixements tècnics sòlida per desenvolupar la creació de continguts en qualsevol dels múltiples formats en què es consumeixen actualment productes audiovisuals.
En aquest sentit, es posarà un èmfasi especial en la creació de continguts transmèdia i multimèdia, i en el desenvolupament de formats i de productes diferents a partir d'un punt de partida temàtic comú.
Desenvolupar les eines conceptuals que permetin al professional de l'audiovisual crear continguts.
Vincular els continguts que tradicionalment han estat associats a l'àmbit de la comunicació audiovisual —el llenguatge i la teoria de l'audiovisual— amb uns perfils professionals molt més diversificats i vinculats al món laboral.
Productores cinematogràfiques, productores audiovisuals, distribuïdores de continguts audiovisuals, distribuïdores cinematogràfiques, cadenes de televisió, empreses de gestió de continguts audiovisuals, agències de publicitat per a l'elaboració d'espots, empreses de postproducció, empreses proveïdores d'equips audiovisuals i empreses de creació de videojocs.
La comunicació audiovisual és l'idioma en què s'expressen la cultura i els mitjans contemporanis: la realitat actual es manifesta fonamentalment amb imatges, tot i que les formes que adopta l'audiovisual contemporani s'han transformat profundament pels canvis tecnològics, especialment els derivats de la digitalització, que ha afectat radicalment els tres sectors de la indústria de l'audiovisual: la producció, la distribució i l'exhibició.
D'altra banda, Catalunya concentra més del 40% de tota la producció audiovisual que es fa a l'Estat.
Nom del títol: Graduat/ada en Periodisme i Comunicació Corporativa per la Universitat Ramon Llull
Les pràctiques obligatòries es realitzen en paral·lel al Seminari VI el segon semestre del tercer curs i suposen l'aplicació pràctica en grups professionals de treball dels coneixements adquirits al Seminari V i ampliats al Seminari VI.
Les pràctiques facilitaran a l'estudiantat una visió global de l'àmbit de la comunicació i de les dinàmiques de funcionament del mitjà o l'empresa en particular on estigui en període de pràctiques.
Fins ara els estudis de periodisme s'orientaven únicament a formar professionals per als mitjans de comunicació, però s'ha constatat la necessitat d'adaptar-los a la nova realitat del sector, incorporant, de manera gradual, components de l'àmbit de la comunicació corporativa.
Aquesta situació ve marcada per la necessitat creixent d'empreses i institucions de donar a conèixer el seu producte o el seu servei al públic, especialment en l'entorn digital actual.
L'AQU, en la seva enquesta del 2010, reflecteix el grau d'inserció laboral de les persones titulades en un 86,7%, i, segons l'estudi d'inserció laboral del 2013 fet pel Departament d'Alumni d'aquesta universitat sobre les persones graduades en periodisme, és del 80%.
La professió periodística ha sofert un canvi profund en els últims anys a causa d'una sèrie de modificacions socials i tecnològiques que han alterat substancialment l'activitat professional i les condicions laborals d'aquest sector.
La principal constatació és que el periodista ha deixat de ser el professional que treballa exclusivament per a un mitjà de comunicació.
L'aparició constant de noves eines per crear continguts digitals i difondre'ls per mitjà d'internet i les xarxes socials, d'una banda, i la necessitat creixent que té tota empresa, institució, organisme o entitat de comunicar a un públic ampli, divers i heterodox la seva producció han obert als periodistes un camp on exercir una activitat professional per a la qual no els preparen els estudis de periodisme de les facultats tal com estan plantejats actualment.
Aquest canvi queda perfectament reflectit en diversos estudis realitzats recentment.
Les evidències que seguidament es presenten procedeixen principalment de tres informes realitzats per experts del sector, titulats «Nínxols d'ocupació per a periodistes» i «Propostes d'actuació davant la crisi del sector de la comunicació», publicats pel Col·legi de Periodistes de Catalunya, i la «Ponència per a la diagnosi i l'elaboració de recomanacions sobre els estudis de Periodisme a Catalunya», coordinada per la Universitat Pompeu Fabra i elaborada per encàrrec de la Direcció General d'Universitats de la Generalitat de Catalunya.
Una vegada han estat detectades les necessitats del mercat de la comunicació i les mancances en la formació dels nous graduats per tal de satisfer-les, es pot concloure que són tres els àmbits dels quals s'han d'ocupar en el futur els estudis de periodisme i comunicació corporativa:
A partir d'aquest triple eix s'han definit els perfils professionals que es volen formar amb els nostres estudis i les competències que es requereixen per obtenir aquests perfils.
A les figures tradicionals de la professió periodística en els mitjans agrupats sota els suports clàssics (premsa, ràdio i televisió), s'hi han afegit els nous perfils originats pels canvis tecnològics recents i els vinculats a les necessitats comunicatives de les organitzacions.
Nom del títol: Graduat/ada en Comunicació Digital, per la Universitat Ramon Llull
Proporcionar una sòlida base humani¿stica i tecnològica.
Dotar d¿un coneixement sòlid del llenguatge audiovisual.
Introduir l¿estudiant en la perspectiva global i internacional de la comunicació.
Introduir l¿estudiant en els entorns professionals de la comunicació¿, amb una incidència especial en la dimensió¿ informativa i de màrqueting.
Aplicar els conceptes del disseny gràfic a continguts informatius, materials corporatius, continguts comercials i continguts d¿entreteniment mitjançant suports digitals, especialment els d¿expressió multimèdia o transmèdia.
Desenvolupar-se professionalment en els diferents gèneres, formats i plataformes de la comunicació audiovisual, adaptats a la cultura digital.